Съвместна дарителска инициатива на Банка ДСК и фондация „Заедно в час”

От 17 май започна съвместната дарителска инициатива на Банка ДСК и фондация „Заедно в час”. „**Заедно в час”** е неправителствена организация, чиято цел е всяко дете в България да има достъп до качествено образование, независимо къде живее и какви са финансовите възможности на родителите му. Част е от международната мрежа Teach For All, която успешно работи за подобряване на достъпа до качествено образование в 20 страни на 5 континента.

Кампанията е насочена към набиране на подкрепа за работата на учителя на “Заедно в час” Радина Маринчева, която преподава икономически дисциплини в Професионалната гимназия по туризъм в гр. Самоков. За деветте месеца, през които Радина работи с учениците, те започват да постигат значими резултати както в академичните си постижения, така и в поредицата нови и привлекателни извънкласни занимания, които тя организира.

Банка ДСК подкрепя кампанията с 8 хиляди лева и цели удвояването на сумата, чрез различни инициативи през периода на дарителското събитие.

До 10-ти юни продължава записването за Лятата академия за успех и забавления, която ще се проведе от 23-ти юли до 9-ти август на територията на 37-мо СОУ „Райна Княгиня”, гр. София. Лятната академия е безплатна и е насочена към ученици от 5-ти до 12-ти клас, които ще прекарат три полезни и интересни седмици учейки и забавлявайки се с новите учители на „Заедно в час”, за да могат да наваксат с учебния материал и да бъдат подготвени за новата учебна година. За повече информация за записване, посетете сайта на „Заедно в час”.

Следете новините от дарителската инициатива и подкрепете работата на тези вдъхновяващи учители чрез дарение на портала за онлайн банкиране . За повече информация за дейността на „Заедно в час” посетете [www.zaednovchas.bg](http://www.zaednovchas.bg) и <http://vchas.zadrujno.bg>.